   ڪراچي (ويب ڊيسڪ) من موهڻي اداڪارا نيلم منير به عالمي وبا ڪورونا وائرس جو شڪار ٿي وئي. انسٽاگرام تي نيلم منير لکيو ته ڪورونا هڪ حقيقت آهي ۽ اسان کي ان جو مقابلو ڪرڻو آهي، مان توهان سڀني کي ڪجهه ضروري ڳالهيون ٻڌائڻ چاهيان ٿي، جن مان گذريل ڪجهه ڏينهن کان مان گذري رهي هيس. اداڪارا ٻڌايو ته منهنجي ڪورونا ٽيسٽ هاڪاري آئي آهي ۽ سمورا گهر وارا وائرس کان محفوظ ۽ صحتمند آهن، اهو مون لاءِ ۽ خاندان لاءِ تمام وڏو ۽ ڏکيو چئلينج آهي، جنهن کي اسان ڏئي رهيا آهيون. سندس موجب مان پاڻ کي آئسوليٽ ڪري ڇڏيو آهي ۽ الحمدالله ڪافي بهتر محسوس ڪري رهي آهيان، منهنجي سڀني خير خواهن کي درخواست آهي جلد صحتيابي لاءِ دعا ڪن ۽ ايس او پيز تي لازمي طور عمل ڪن. نيلم منير چيو ته پنهنجي پيارن جي ماسڪ جي استعمال، وڏن ميڙاڪن کان پاسي ۽ مدافعتي قوت وڌائڻ ذريعي حفاظت ڪيو ۽ الله تي يقين رکو.